Na osnovu člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16)

**Sekretarijat za planiranje i uređenje prostora i zaštitu životne sredine Glavnog grada – Podgorica**

**OBAVJEŠTAVA**

**zainteresovanu javnost**

da je nosilac projekta ’’Telenor'’ d.o.o., iz Podgorice, podnio zahtjev za odlučivanje o potrebi procjene uticaja objekta bazne stanice mobilne telefonije „Opasanica“ na životnu sredinu, koja će biti locirana na dijelu kat. parcele broj 223 KO Opasanica, u Podgorici.

Zahtjev sa potrebnom dokumentacijom o planiranom objektu biće dostupan javnosti u prostorijama Sekretarijata za planiranje i uređenje prostora i zaštitu životne sredine – Sektor za životnu sredinu i održivi razvoj, ul. Vuka Karadžića broj 41, kancelarija broj 2, svakog radnog dana u terminu od 12 do 15 časova, u vremenskom okviru od pet dana od dana objavljivanja ovog obavještenja.

Primjedbe i mišljenja u pisanoj formi, mogu se dostaviti na adresu ovog organa, kao i na e-mail dejanmugosa@pggrad.co.me.